
	1.Ընդհանուր դրույթներ

	1.1 Պաշտոնի անվանումը, ծածկագիրը
Աշխատանքի և սոցիալական հարցերի նախարարության աշխատանքային իրավունքի քաղաքականության վարչության (այսուհետ` Վարչություն) պետ  (ծածկագիրը` 10-32.1-Ղ3-1)
1.2  Ենթակա և հաշվետու է 
Վարչության պետն անմիջական ենթակա և հաշվետու է Նախարարին:
1.3 Ենթակա և հաշվետու պաշտոններ 
Վարչության պետին անմիջական ենթակա և հաշվետու են Վարչության աշխատողները։
1.4  Փոխարինող պաշտոնի կամ պաշտոնների անվանումները
Վարչության պետի բացակայության դեպքում նրան փոխարինում է Վարչության գլխավոր մասնագետներից մեկը: 
1.5 Աշխատավայրը
Հայաստան, ք.Երևան, Կենտրոն վարչական շրջան, Կառավարական շենք N3

	2. Պաշտոնի բնութագիր
2.1 Աշխատանքի բնույթը, իրավունքները, պարտականությունները 
1) ապահովում է աշխատանքային հարաբերությունների, աշխատանքի վարձատրության (բացառությամբ պետական մարմինների), կամավոր աշխատանքի բնագավառները կարգավորող օրենսդրության կատարելագործման, աշխատանքային հարաբերություններում սոցիալական գործընկերության զարգացման վերաբերյալ առաջարկությունների մշակման աշխատանքները.
2) ապահովում է աշխատանքի պայմանների բարելավման ու աշխատանքի պաշտպանության վերաբերյալ առաջարկությունների մշակման աշխատանքները.
3) ապահովում է աշխատանքի խթանման, արդյունավետության բարձրացման վերաբերյալ առաջարկությունների մշակման աշխատանքները.
4)	ապահովում է աշխատանքի վայրում աշխատողի կյանքին կամ առողջությանը պատճառված վնասի հատուցման կարգավորումների կատարելագործման վերաբերյալ առաջարկությունների մշակման, այդ թվում՝ աշխատանքի վայրում դժբախտ դեպքերով և մասնագիտական հիվանդություններով պայմանավորված աշխատողի սոցիալական պաշտպանության վերաբերյալ աշխատանքները.
5) ապահովում է աշխատանքի և աշխատանքի վարձատրության (բացառությամբ պետական մարմինների), կամավոր աշխատանքի բնագավառի քաղաքականություն մշակելիս՝ բնագավառի ընթացիկ իրավիճակի ուսումնասիրության աշխատանքները.
6) ապահովում է աշխատանքային օրենսդրության միասնական կիրառության նկատմամբ պետական վերահսկողության բնագավառի վերաբերյալ առաջարկությունների մշակման աշխատանքները.
7) ապահովում է սոցիալական փաթեթի տրամադրման բնագավառի օրենսդրության կատարելագործման նպատակով առաջարկությունների մշակման աշխատանքները.
8) ապահովում է սոցիալական փաթեթի հատկացումն ապահովելու մասին Հայաստանի Հանրապետության բանկերի հետ կնքած պայմանագրերից բխող պարտավորությունների կատարում, այդ թվում՝ համապատասխան բանկերի ներկայացրած տեղեկատվության վերլուծություն, ամփոփում և ըստ անհրաժեշտության առաջարկությունների ներկայացման աշխատանքները.
9) ապահովում է կամավոր աշխատանքի խթանման, ինչպես նաև կամավորության մշակույթի զարգացման ու տարածման վերաբերյալ առաջարկությունների և միջոցառումների մշակման կամ դրանց իրականացման աշխատանքները.
10) ապահովում է կամավոր աշխատանքի սուբյեկտներին տեղեկատվական, մեթոդական կամ խորհրդատվական աջակցության տրամադրման աշխատանքները.
11)	ապահովում է գործատուների և աշխատողների համար աշխատանքի և աշխատանքի վարձատրության (բացառությամբ պետական մարմինների) բնագավառը կարգավորող, ինչպես նաև կամավոր ներգրավող կազմակերպությունների կամ կամավոր աշխատանք կատարող անձանց համար կամավոր աշխատանքի բնագավառը կանոնակարգող օրենսդրության հիմնահարցերին նվիրված սեմինարների, գիտաժողովների և այլ միջոցառումների կազմակերպման աշխատանքները.
12) ապահովում է սոցիալական գործընկերության հանրապետական մակարդակում Նախարարության գործառույթների իրականացման կազմակերպման աշխատանքները.
13) ապահովում է Հայաստանի Հանրապետության սոցիալ-տնտեսական զարգացման տարեկան և հեռանկարային ծրագրերի, այդ թվում` Հայաստանի Հանրապետության պետական միջնաժամկետ ծախսերի ծրագրի և Հայաստանի Հանրապետության պետական բյուջեի հիմնական ցուցանիշների մշակման աշխատանքներին մասնակցությունը.
14) ապահովում է քաղաքացիների առաջարկությունների, դիմումների և բողոքների ուսումնասիրության, քննարկման, ինչպես նաև Հայաստանի Հանրապետության աշխատանքային օրենսդրության, կամավոր աշխատանքի բնագավառը կարգավորող օրենսդրության, սոցիալական փաթեթի բնագավառը կարգավորող օրենսդրության վերաբերյալ պարզաբանումների տրամադրման և խորհրդատվական օգնության աշխատանքները.
15)	 Նախարարության միջազգային հարաբերությունների վարչության հետ համատեղ աշխատանքի և աշխատանքի վարձատրության բնագավառում գործող միջազգային կազմակերպությունների հետ համագործակցություն.
16) Նախարարության տեղեկատվության և հասարակայնության հետ կապերի բաժնի հետ համատեղ զանգվածային լրատվության և հանրային իրազեկման այլ միջոցներով աշխատանքի և աշխատանքի վարձատրության (բացառությամբ պետական մարմինների), կամավոր աշխատանքի բնագավառներում վարվող քաղաքականության, ինչպես նաև սոցիալական փաթեթի և իրականացվող ծրագրերի լուսաբանման աշխատանքները։
 
Իրավունքները`
· ունենալ ծառայողական պարտականությունների կատարման համար անհրաժեշտ փաստաթղթերի հասանելիություն. 
· համագործակցել Վարչության գործառույթների և լիազորությունների շրջանակներում նախարարության այլ ստորաբաժանումների, պետական այլ գերատեսչությունների, մարմինների, հասարակական և միջազգային կազմակերպությունների  հետ.
· ստանալ ծառայողական պարտականությունների կատարման համար սահմանված կարգով անհրաժեշտ տեղեկություններ և նյութեր.
· այլ մարմիններից, պաշտոնատար անձանցից ստանալ Վարչության առջև դրված գործառույթների և խնդիրների իրականացման հետ կապված անհրաժեշտ տեղեկատվություն և նյութեր.
· գլխավոր քարտուղարին ներկայացնել առաջարկություններ՝ Վարչության աշխատանքներին մասնագետներ, փորձագետներ, գիտական հաստատությունների ներկայացուցիչներ ներգրավելու, ինչպես նաև աշխատանքային խմբեր կազմավորելու համար.
· Վարչության առջև դրված գործառույթների և խնդիրների իրականացման հետ կապված հրավիրել խորհրդակցություններ՝ դրանց մասնակից դարձնելով համապատասխան մարմինների պաշտոնատար անձանց, մասնագետների, փորձագետների.
· ուսումնասիրել Վարչության գործառույթները կարգավորող իրավական ակտերը.
· կազմակերպել առաջադրված խնդիրների լուծման շուրջ մասնագիտական քննարկումներ, խորհրդակցություններ, աշխատանքային հանդիպումներ․
· մասնակցել Վարչության գործառույթներից բխող սեմինարներին, համաժողովներին, աշխատանքային քննարկումներին և միջազգային կազմակերպությունների ներկայացուցիչների հետ հանդիպումներին․
· ներկայացնել համապատասխան զեկուցումներ՝ իր կողմից սպասարկվող ոլորտին առնչվող համապատասխան մարմիններում, ինչպես նաև պաշտոնատար անձանց կողմից կատարվող աշխատանքների վիճակի մասին:

Պարտականությունները`
· հետևել աշխատանքային հարաբերությունների, աշխատանքի վարձատրության (բացառությամբ պետական մարմինների), կամավոր աշխատանքի բնագավառները կարգավորող օրենսդրության կատարելագործման, աշխատանքային հարաբերություններում սոցիալական գործընկերության զարգացման վերաբերյալ առաջարկությունների մշակման աշխատանքներին.
· Վարչության լիազորությունների շրջանակներում նախապատրաստել առաջարկություններ, տեղեկանքներ, հաշվետվություններ, միջնորդագրեր, զեկուցագրեր և այլ գրություններ. 
· գլխավոր քարտուղարին ներկայացնել Վարչության աշխատանքային ծրագրերը.
· գլխավոր քարտուղարի հանձնարարությամբ կատարել քաղաքացիների ընդունելություն.
· հետևել Վարչության առջև դրված գործառույթներից և խնդիրներից բխող իրավական ակտերի նախագծերի, առաջարկությունների, եզրակացությունների, այլ փաստաթղթերի, ինչպես նաև դրանց վերաբերյալ մեթոդական պարզաբանումների և ուղեցույցերի մշակման աշխատանքներին.
· ստուգել քաղաքացիների առաջարկությունների, դիմումների և բողոքների ուսումնասիրության, քննարկման, ինչպես նաև Հայաստանի Հանրապետության աշխատանքային օրենսդրության, կամավոր աշխատանքի բնագավառը կարգավորող օրենսդրության, սոցիալական փաթեթի բնագավառը կարգավորող օրենսդրության վերաբերյալ պարզաբանումների տրամադրման և խորհրդատվական օգնության աշխատանքները․
· նախապատրաստել ոլորտին առնչվող Հայաստանի Հանրապետության կողմից վավերացված Աշխատանքի միջազգային կազմակերպության կոնվենցիաներով և Վերանայված եվրոպական սոցիալական խարտիայով պահանջվող հաշվետվություններ, զեկույցներ և այլ անհրաժեշտ նյութեր, լրացնել հարցաշարեր, ինչպես նաև ստուգել ԵՄ, ԵԱՏՄ, ԱՊՀ համագործակցության շրջանակներում համապատասխան աշխատանքները.
· վերլուծել Նախարարության միջազգային հարաբերությունների վարչության հետ համատեղ աշխատանքի և աշխատանքի վարձատրության բնագավառում գործող միջազգային կազմակերպությունների հետ համագործակցության աշխատանքները.
· հետևել Նախարարության տեղեկատվության և հասարակայնության հետ կապերի բաժնի հետ համատեղ զանգվածային լրատվության և հանրային իրազեկման այլ միջոցներով աշխատանքի և աշխատանքի վարձատրության (բացառությամբ պետական մարմինների), կամավոր աշխատանքի բնագավառներում վարվող քաղաքականության ինչպես նաև սոցիալական փաթեթի և իրականացվող ծրագրերի լուսաբանման աշխատանքներին:




	3. Պաշտոնին ներկայացվող պահանջներ
3.1. Կրթություն, որակավորման աստիճանը
Ուղղություն: ՍՈՑԻԱԼԱԿԱՆ ԳԻՏՈՒԹՅՈՒՆՆԵՐ, ԼՐԱԳՐՈՒԹՅՈՒՆ ԵՎ ՏԵՂԵԿԱՏՎԱԿԱՆ ԳԻՏՈՒԹՅՈՒՆՆԵՐ
Ոլորտ: ՍՈՑԻԱԼԱԿԱՆ ԵՎ ՎԱՐՔԱԲԱՆԱԿԱՆ ԳԻՏՈՒԹՅՈՒՆՆԵՐ
Ենթաոլորտ: Տնտեսագիտություն
Մասնագիտություն: Տնտեսագիտություն
կամ
Ուղղություն: ՍՈՑԻԱԼԱԿԱՆ ԳԻՏՈՒԹՅՈՒՆՆԵՐ, ԼՐԱԳՐՈՒԹՅՈՒՆ ԵՎ ՏԵՂԵԿԱՏՎԱԿԱՆ ԳԻՏՈՒԹՅՈՒՆՆԵՐ
Ոլորտ: ՍՈՑԻԱԼԱԿԱՆ ԵՎ ՎԱՐՔԱԲԱՆԱԿԱՆ ԳԻՏՈՒԹՅՈՒՆՆԵՐ
Ենթաոլորտ: Միջոլորտային մասնագիտություններ
Մասնագիտություն: Ագրոէկոնոմիկա
կամ
Ուղղություն: ԳՈՐԾԱՐԱՐՈՒԹՅՈՒՆ, ՎԱՐՉԱՐԱՐՈՒԹՅՈՒՆ ԵՎ ԻՐԱՎՈՒՆՔ
Ոլորտ: ԳՈՐԾԱՐԱՐՈՒԹՅՈՒՆ ԵՎ ՎԱՐՉԱՐԱՐՈՒԹՅՈՒՆ
կամ
Ուղղություն: ԳՈՐԾԱՐԱՐՈՒԹՅՈՒՆ, ՎԱՐՉԱՐԱՐՈՒԹՅՈՒՆ ԵՎ ԻՐԱՎՈՒՆՔ
Ոլորտ: ԻՐԱՎՈՒՆՔ

3.2. Մասնագիտական գիտելիքները
Ունի գործառույթների իրականացման համար անհրաժեշտ գիտելիքներ
3.3. Աշխատանքային ստաժ, աշխատանքի բնագավառում փորձառություն
Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ իրավունքի կամ տնտեսագիտության բնագավառում՝ չորս տարվա աշխատանքային ստաժ:
3.4.  Անհրաժեշտ կոմպետենցիաներ
Ընդհանրական կոմպետենցիաներ՝
1. Աշխատակազմի կառավարում
2. Քաղաքականության վերլուծություն, մոնիթորինգ
3. Որոշումների կայացում
4. Ծրագրերի կառավարում
5. Խնդրի լուծում
6. Բարեվարքություն 
Ընտրանքային կոմպետենցիաներ՝
1. Կառավարում արտակարգ իրավիճակներում
2. Բանակցությունների վարում
3. Փոփոխությունների կառավարում
4. Տարածքային կառավարում
5. Կոնֆլիկտների կառավարում
6. Հասարակության հետ կապերի ապահովում
7. Տեղեկատվական տեխնոլոգիաներ և հեռահաղորդակցություն
8. Ծառայությունների մատուցում
9. Բողոքների բավարարում
10. Ժամանակի կառավարում
11. Ելույթների նախապատրաստում և կազմակերպում
12. Ժողովների և խորհրդակցությունների կազմակերպում և վարում
13. Փաստաթղթերի նախապատրատում
14. Ֆինանսների և ռեսուրսների կառավարում

	4.Կազմակերպական շրջանակ
4.1. Աշխատանքի կազմակերպման և ղեկավարման պատասխանատվությունը
Պատասխանատու է համապատասխան մարմնի մեկ ոլորտի համար իրավասու կառուցվածքային ստորաբաժանման աշխատանքների կազմակերպման և ղեկավարման համար։
4.2. Որոշումներ կայացնելու լիազորությունները
Կայացնում է որոշումներ համապատասխան մարմնի մեկ ոլորտի համար իրավասու կառուցվածքային ստորաբաժանման աշխատանքների կազմակերպման և ղեկավարման շրջանակներում։ 
4.3.  Գործունեության ազդեցությունը 
Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն, և ազդեցությունը սահմանափակվում է համապետական մակարդակով որոշակի ոլորտով։ 
4.4. Շփումները և ներկայացուցչությունը
Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա  պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը և  մարմինը:
4.5. Խնդիրների բարդությունը և դրանց լուծումը
Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման խնդիրները և դրանց տալիս լուծումներ։



